cyanic-selkie/wikianc huggingface dataset:
ग्वांगझोउ
इतिहास
हान राजवंश ने नानयु-साम्राज्य पे 111 ई.पू. में कब्जा करके इसे अपनी प्रान्तिय राजधानी बनाया, जो की अब तक है। 226 ईस्वी में पन्यु गुआन्ग प्रान्त (廣州; ग्वांगझो) की राजधानी बनी, इसके पश्चात स्थानीय निवासियों ने इसे ग्वांगझो कहना शुरु कर दिया।
अर्थव्यवस्था
ग्वांगझो पर्ल नदी डेल्टा का सबसे बड़ा औद्योगिक केन्द्र है। इसका चीन की अर्थव्यवस्था में बहुत बड़ा योगदान है।
संस्कृति
पीपुल्स डेली अखबार के अनुसार, केनटोनीज ग्वांगझो शहर की लगभग आधी आबादी की प्रथम भाषा है, व शेष मन्दारिन भाषा का इस्तेमाल करते हैं। बहुत सारे लोग हक्का भाषा का भी प्रयोग करते हैं।
खेल
ग्वांगझोउ शहर 16वें एशियाई खेलों का सफल आयोजन कर चुका हैं।
सुखोई एसयू-9
सुखोई एसयू-९ (Sukhoi Su-9) (नाटो रिपोर्टिंग नाम: फिशपॉट) सोवियत संघ द्वारा विकसित एक एकल इंजन, सभी मौसम मे काम करने वाला, मिसाइल-सशस्त्र इंटरसेप्टर विमान था।
विकास
सुखोई एसयू-९ का वायुगतिकीय अध्ययन से टीएसजीआई, सोवियत वायुगतिकीय केंद्र मे कोरियाई युद्ध के दौरान उभरा था। पहले १९५६ में टी-४०५ प्रोटोटाइप डिजाइन के रूप में सुखोई एसयू-९ ने उडान भरी। सुखोई एसयू-९ को सुखोई एसयू-७ "फिटर" के साथ ही समांतर विकसित किया गया था। और दोनों को पहली बार २४ जून १९५६ को टशिनो एविएशन दिवस पर पश्चिम देशो द्वारा देखा गया था। इसने १९५९ में सेवा में प्रवेश किया।
सुभाष काक
सुभाष काक (जन्म 26 मार्च 1947) प्रमुख भारतीय-अमेरिकी कवि, दार्शनिक और वैज्ञानिक हैं। वे अमेरिका के ओक्लाहोमा प्रान्त में संगणक विज्ञान के प्रोफेसर हैं। वेद, कला और इतिहास पर उनके कई ग्रन्थ प्रकाशित हुए हैं।
सुखोई एसयू-9
विकास
सुखोई एसयू-9 के लड़ाकू मिशनो का रिकॉर्ड अज्ञात है। यह संभव है कि सुखोई एसयू-9 गुप्तचर अभियान के अवरोधन (या उन्हे मार गिरने) में शामिल था। जिनके विवरण गुप्त रखा गया है, लेकिन कुछ भी सार्वजनिक रूप से स्वीकार नहीं किया गया है।
सुभाष काक
उनका जन्म श्रीनगर, कश्मीर में राम नाथ काक और सरोजिनी काक के यहाँ हुआ। उनकी शिक्षा कश्मीर और दिल्ली में हुई।
सुखोई एसयू-9
विकास
यह बताया गया कि 1 मई 1960 को सोवियत क्षेत्र पर फ्रांसिस गैरी पॉवर्स 'यू-2' के अवरोधन में एक सुखोई एसयू-9 शामिल था। 4 सितंबर, 1959 को व्लादिमीर सर्जेगेईच इलुशिन द्वारा संचालित एक संशोधित सुखोई एसयू-9 (ब्यूरो द्वारा नामित टी-431) 28,852 मीटर (94,888 फीट) की पूर्ण ऊंचाई तक पाहुच कर नया विश्व रिकॉर्ड बनाया। बाद में यह रिकॉर्ड 6 दिसंबर 1959 को कमांडर लॉरेंस ई फ्लिंट, जूनियर द्वारा तोड़ दिया गया, जिन्होंने एफ4एच 1 फैंटम का संचालन करते हुए 98,557 फीट (30,040 मीटर) की ज़ूम चढ़ाई करके विश्व रिकॉर्ड बनाया।
सुभाष काक
कविता और जीवन का मर्म
कविता जीवन की पहेलियों पर प्रकाश डालती है। सुभाष काक की शैली सरल है पर इस सरलता के भीतर विचारों की जटिलता छिपी हुई है। वह प्रकृतिवाद के समर्थक हैं। प्रकृति के माध्यम से वह जटिल मानव भाव प्रस्तुत करते हैं। विख्यात विद्वान और आलोचक गोविन्द चन्द्र पाण्डे ने उनकी कविता की अंग्रेजी के विलियम वर्ड्सवर्थ (William Wordsworth) की रचनाओं से तुलना की है। पाण्डेजी लिखते हैं --
उनकी कविता ने हिन्दी के समकालीन मार्ग और विधि से दूर नये रूप की स्थापना का प्रयत्न किया है। उनकी कविता के कई संग्रह प्रकाशित -- और अन्य भाषाओं में अनूदित -- हो चुके हैं।
संस्कृति और दर्शन
इस शोध का विद्वानों ने स्वागत किया है। अमेरिका के वेदपण्डित वामदेव शास्त्री ने इस शोध को स्मारकीय उपलब्धि (monumental achievement'') कहा है।
कनाडा के विख्यात आचार्य क्लास क्लास्टरमेयर के अनुसार, "मेरी बहुत देर की समझ थी कि ऋग्वेद में भाषाशास्त्र और इतिहास के परे बहुत कुछ था। यह है वह!... यह एक युगान्तककारी खोज (epoch-making discovery) है।"
उनका दार्शनिक दृष्टिकोण पुनर्गमनवाद से प्रेरित है, जिसके अनुसार विश्व में प्रतिरूप विभिन्न अनुमाप में पुनरावृत, अथवा दोहरते, हैं और कवि और कलाकार इसीका चित्रण करते हैं। इसका प्रयोग कर उन्होंने भारतीय कला और संस्कृति की विवेचना की है। उनके अनुसार पुनर्गमन ही विश्व का समझना सम्भव करता है।
वे संस्कृत के भी विद्वान हैं, इस भाषा में उन्होंने वेदान्त के नए सूत्र (प्रज्ञा सूत्र) की रचना की है।
विज्ञान की सीमाएं
विज्ञान में इनका योगदान भौतिक शास्त्र और संगणन शास्त्र पर हुआ है। उन्होंने कृत्रिम बुद्धि (en:Artificial Intelligence) की सीमा पर शोध किया है और वह इस निष्कर्ष पर पहुंचे हैं कि संगणक बुद्धि कभी भी मानव बुद्धि की सीमा पर नहीं पहुंच सकती है। उनके अनुसार भौतिक सिद्धान्तों का एकीकरण - जो पिछले कुछ दशकों में विज्ञान का प्रमुख लक्ष्य रहा है - असफल रहेगा। पार्थव और आध्यात्मिक में निरन्तर द्वन्द्व बना रहेगा। वह अपने यमल परोक्षक के समाधान के कारण समाचार पत्रों में बहुत चर्चित रहे हैं।
भारतीय तटरक्षक
भारतीय तटरक्षक की स्थापना शांतिकाल में भारतीय समुद्र की सुरक्षा करने के उद्देश्य से 18 अगस्‍त 1978 को संघ के एक स्‍वतंत्र सशस्‍त्र बल के रूप में संसद द्वारा तटरक्षक अधिनियम,1978 के अंतर्गत की गई। ‘’वयम् रक्षाम: याने हम रक्षा करते हैं’’ भारतीय तटरक्षक का आदर्श वाक्‍य है। वर्तमान में इस बल की कमान इसके महानिदेशक अनुराग गोपालन थपलियाल , के हाथ में हैं। भारतीय तटरक्षक बल विश्व का चौथा सबसे बड़ा तटरक्षक बल है।
इतिहास
इस योजना को मूर्तरूप देने हेतु सितम्‍बर 1974 में श्री के एफ रूस्‍तमजी की अध्‍यक्षता में समुद्र में तस्‍करी की समस्‍याओं से निपटने तथा तटरक्षक जैसे संगठन की स्‍थापना का अध्‍ययन करने के लिए एक समिति का गठन किया गया। इस समिति ने एक ऐसी तटरक्षक सेवा की सिफारिश की जोकि रक्षा मंत्रालय के प्रशासनिक नियंत्रण में नौसेना की तर्ज पर सामान्‍य तौर पर संचालित हो तथा शांतिकाल में हमारे समुद्र की सुरक्षा करे। 25 अगस्‍त 1976 को भारत का समुद्री क्षेत्र अधिनियम पारित हुआ। इस अधिनियम के अधीन भारत ने 2.01 लाख वर्ग किलोमीटर समुद्री क्षेत्र का दावा किया, जिसमें भारत को समुद्र में जीवित तथा अजीवित दोनों ही संसाधनों के अन्‍वेषण तथा दोहन के लिए अनन्‍य अधिकार होगा। इसके बाद मंत्रिमंडल द्वारा 01 फ़रवरी 1977 से एक अंतरिम तटरक्षक संगठन के गठन का निर्णय लिया गया। 18 अगस्‍त 1978 को संघ के एक स्‍वतंत्र सशस्‍त्र बल के रूप में भारतीय संसद द्वारा तटरक्षक अधिनियम,1978 के तहत भारतीय तटरक्षक का औपचारिक तौर पर उद्घाटन किया गया।
ध्येय
भारतीय तटरक्षक के मिशन का वक्तव्य निम्न है : "हमारे समुद्र तथा तेल, मत्सय एवं खनिज सहित अपतटीय संपत्ति की सुरक्षा : संकटग्रस्त नाविकों की सहायता तथा समुद्र में जान माल की सुरक्षा : समुद्र, पोत-परिवहन, अनाधिकृत मछ्ली शिकार, तस्करी और स्वापक से संबंधित समुद्री विधियों का प्रवर्तन : समुद्री पर्यावरण और पारिस्थितिकी का परिरक्षण तथा दुर्लभ प्रजातियों की सुरक्षा : वैज्ञानिक आंकडे एकत्र करना तथा युद्ध के दौरान नौसेना की सहायता करने सहित हमारे समुद्र तथा अपतटीय परिसम्पत्तियों का संरक्षण करना I"
कर्तव्य एवं सेवाएं
भारतीय तटरक्षक, भारत के समुद्री क्षेत्रों में लागू सभी राष्ट्रीय अधिनियमों के उपबंधों का प्रवर्तन करने के लिए प्रमुख संस्था है, जो राष्ट्र एवं समुद्री समुदाय के प्रति निम्नलिखित सेवाएं प्रदान करता हैI
संगठन
भारतीय तटरक्षक का मुख्यालय नई दिल्ली में स्थित है। इसे पाँच क्षेत्रों में बाँटा गया है :
राज सिंह प्रथम
महाराणा राज सिंहजी प्रथम''' (24 सितम्बर 1629 – 22 अक्टूबर 1680) मेवाड़ के सिसोदिया राजवंश के शासक (राज्यकाल 1652 – 1680) थे। वे महाराणा जगत सिंहजी प्रथम के पुत्र थे। उन्होने मुगल सम्राट औरंगजेब का अनेकों बार विरोध किया।
राजनगर (कांकरोली / राजसमंद) में राजा महाराणा राज सिंह जी का जन्म 24 सितंबर 1629 को हुआ। उनके पिता महाराणा जगत सिंह जी और माता रानी मेड़तणीजी कर्म कँवरजी थीं। मात्र 23 वर्ष की छोटी उम्र में उनका राज्याभिषेक हुआ था। वे न केवल एक कलाप्रेमी, जन जन के चहेते, वीर और दानी पुरुष थे बल्कि वे धर्मनिष्ठ, प्रजापालक और बहुत कुशल शासन संचालन भी थे।
उनके राज्यकाल के समय लोगों को उनकी दानवीरता के बारे में जानने का मौका मिला। उन्होने कई बार सोने चांदी, अनमोल धातुएं, रत्नादि के तुलादान करवाये और योग्य लोगों को सम्मानित किया। राजसमंद झील के किनारे नौचोकी पर बड़े-बड़े पचास प्रस्तर पट्टों पर उत्कीर्ण राज प्रशस्ति शिलालेख बनवाये जो आज भी नौचोकी पर देखे जा सकते हैं। इनके अलावा उन्होनें अनेक बाग बगीचे, फव्वारे, मंदिर, बावडियां, राजप्रासाद, द्धार और सरोवर आदि भी बनवाये जिनमें से कुछ कालान्तर में नष्ट हो गये। उनका सबसे बड़ा कार्य राजसमंद झील पर पाल बांधना और कलापूर्ण नौचोकी का निर्माण कहा जा सकता है। किशनगढ़ के राजा रूप सिंह की पुत्री चारुमती पर औरंगजेब की नजर पड़ गई औरंगजेब उसे विवाह करना चाहता था चारुमती ये जान गई और उसने महाराणा राजसिंह को पत्र लिखा और महाराणा राजसिंह को पत्र प्राप्त हुआ और उन्होने चारुमती से विवाह कर लिया
वे एक महान ईश्वर भक्त भी थे। द्वारिकाधीश जी और श्रीनाथ जी के मेवाड़ में आगमन के समय स्वयं पालकी को उन्होने कांधा दिया और स्वागत किया था। उन्होने बहुत से लोगों को अपने शासन काल में आश्रय दिया, उन्हे दूसरे आक्रमणकारियों से बचाया व सम्मानपूर्वक जीने का अवसर दिया। उन्होने एक राजपूत राजकुमारी चारूमति के सतीत्व की भी रक्षा की।
उन्होने ओरंगजेब को भी जजिया कर हटाने और निरपराध भोली जनता को परेशान ना करने के बारे में पत्र भेज डाला। कहा जाता है कि उस समय ओरंगजेब की शक्ति अपने चरम पर थी, पर प्रजापालक राजा राजसिहजी ने इस बात की कोई परवाह नहीं की।
राणा राज सिंह स्थापत्य कला के बहुत प्रेमी थे। कुशल शिल्पकार, कवि, साहित्यकार और दस्तकार उनके शासन के दौरान हमेशा उचित सम्मान पाते रहे। वीर योद्धाओं व योग्य सामंतो को वे खुद सम्मानित करते थे।
राजसमंद झील
उन्होंने 1676 में कांकरोली में प्रसिद्ध राजसमंद झील का भी निर्माण किया, जहाँ भारत की स्वतंत्रता से पहले समुद्री विमान उतरते थे। उन्होंने राज प्रशस्ति काव्य का निर्माण का आदेश दिया, जिसे बाद में झील के स्तंभों पर उकेरा गया। इस झील को राजसमुद्र के नाम से भी जाना जाता है।
झील ने किसानों को पर्याप्त पानी उपलब्ध कराया जिससे उत्पादकता में वृद्धि हुई और अकाल प्रभावित क्षेत्रों को भी राहत मिली। माना जाता है कि राज सिंह को अपने बेटे, पत्नी, एक ब्राह्मण और एक चारण की हत्या से मुक्त होने के लिए एक बड़ा तालाब या झील निर्माण करवाने का सुझाव दिया गया था।
विशेष
महाराणा राज सिंह जी के समय जोधपुर के मंडोर से चार भाई अमेट क्षेत्र के पास आये थे जिसमे दो भाई वहा पर ही बस गए जिसमे से एक का नाम गोविंध् सिंह इन्दा एवं दूसरे का नाम रतन सिंह परिहार था
महाराणा राज सिंह जी ने उन दोनो को जागिरि दी एवं उन दोनो के नाम पर एक गाँव विकसित किया गोविंध् सिंह जी के नाम पर गोविंदहगढ ( गुगली) और रतन सिंह के नाम पर रतन गढ़ ( ऐडाणा) |
महाराणा राज सिंह जी के मंत्री मंडल मे रतन सिंह जी का विशेष योगदान रहा है जिससे उन्हे एवं गोविंध् सिंह जी को महाराव की उपाधि मिली आज भी इन गाँव के लोग अपने नाम के आगे राव लागाते है एवं पीछे परिहार लागाते है
महाराणा राज सिंह जी जब औरंगजेब के साथ लड़े तब उनके साथ महाराव रतन सिंह जी भी थे |
भारतीय शिक्षाशास्त्रियों के विचार
प्रकृतिवाद और भारतीय शिक्षा-शास्त्री
पाश्चात्य प्रकृतिवाद में अनेक न्यूनताएँ पायी जाती हैं। प्रकृतिवाद ने निस्सन्देह आधुनिक शिक्षा के सैद्धान्तिक और व्यावहारिक पक्षों के क्षेत्र में बहुत बड़ा योगदान किया है। प्रकृतिवाद का व्यावहारिक रूप प्रायः सभी भारतीय विचारकों के जीवन और कार्य में विद्यमान था।
स्वामी दयानन्द सरस्वती प्रकृति को ब्रह्या एवं जीव के समान ही सत्य मानते थे और वैदिक युग की शिक्षा के आधार पर आधुनिक शिक्षा का निर्माण करना चाहते थे। वैदिक काल में आम लोग प्रकृति की उपासना करते थे और प्रकृति के अत्यधिक निकट रहते थे। स्वामी दयानन्द के आदर्शों पर चलने वाले गुरुकुलों `प्रकृति की ओर लोटो' के नारे को व्यवह्रत रूप देखा जा सकता है। एक प्रकृतिवादी के समान स्वामी विवेकानन्द ने पुस्तकीय ज्ञान का बहुत बड़ा विरोध किया है। उनके अनुसार शिक्षा में जीवन के व्यावहारिक पक्ष की अवहेलना नहीं होनी चाहिए। जीवन के व्यावहारिक पक्ष से स्वामी विवेकानन्द का अभिप्राय भौतिक समृद्धि अथवा धन-संचय नहीं था, प्रत्युत उन्होंने व्यक्ति की प्राथमिक आवश्यकताओं की नैसर्गिक सन्तुष्टि की ओर संकेत किया है। उन्होंने हमें कृत्रमता पर और अन्धविश्वास से रहित जीवनयापन करने की अनुमति दी है।
ब्रह्मवादी विचारधारा की प्रवर्त्तक मेडम हेलेन पेट्रोव्ना ब्लावाट्स्की की शिष्या श्रीमती एनी बेसेण्ट भारत को ह्रदय से प्यार करती थीं। उन्होंने सन् १८९८ में बनारस में सेण्ट्रल हिन्दू कालेज की स्थापना करके भारतीय शिक्षा को योगदान दिया है। एनी बेसेण्ट ने हमें स्मरण कराया है कि शारीरिक शिक्षा महत्त्वपूर्ण शिक्षा है और मानसिक तथा नैतिक क्रियाओं के लिए एक स्वस्थ शारीरिक आधार प्रदान करना उसका लक्ष्य होना चाहिए। सभी क्रियाएँ शरीर पर आधारित होती हैं, इसलिए शिक्षा में इस पर ध्यान दिया जाना चाहिए।
महामना पण्डित मदन मोहन मालवीय सरल एवं साधु प्रकृति के व्यक्ति थे। वे प्राकृतिक ढंग से जीवनयापन करते थे और लोगों को प्राकृतिक नियमों का अनुसरण करने की सलाह भी दिया करते थे। बनारस हिन्दू विश्वविद्यालय के भवननिर्माण के समय भी इस बात का ध्यान रखा गया कि कृत्रिमता न आने पाये और छात्रों को प्रकृति के समीप रहने का अवसर मिले। महात्मा गांधी ने भी बालक की प्राकृतिक शक्तियों के विकास पर बल दिया है। उनके अनुसार, शिक्षा से तात्पर्य बालक और मनुष्य के शरीर, मन और आत्मा में सर्वश्रेष्ठ तत्त्वों का विकास है। उन्होंने विद्यार्थियों को शरीर के उपेक्षा मन की अनुमति कभी नहीं दी। सभी प्राकृतिक शक्तियों का विकास प्राकृतिक वातावरण में होता है। गाँधी जी को प्राकृतिक वातावरण से बड़ा प्रेम था। प्राचीन भारतीय महात्माओं की भाँति वे प्रकृति के मध्य में रहना पसन्द करते थे। उनके `आश्रम' प्रकृति की गोद में स्थापित किये गये थे। उन्होंने मनुष्य को भोजन, औषधि, शिक्षा तथा अन्य क्षेत्रों में प्रकृति का अनुसरण करने का परामर्श दिया।
एक प्रकृतिवादी के रूप में श्री अरविन्द ज्ञान-प्राप्ति में इन्द्रियों के महत्त्व को स्वीकार करते हैं। उनके अनुसार दृष्टि, श्रवण, घ्राण, स्पर्श, स्वाद और मस्तिष्क या मन - ये छ: इन्द्रियाँ ज्ञान प्राप्ति में सहायक होती हैं। मन के अतिरिक्त अन्य सभी इन्द्रियाँ अपनी क्रियाओं के लिए क्रमश: नेत्र, कर्ण, वासिका, त्वचा और जिह्वा-इन शारीरिक अवयवों पर निर्भर होती हैं। अत: इन इन्द्रियों का प्रशिक्षण करना शिक्षा का एक बहुत बड़ा कार्य है। महर्षि अरविन्द के अनुसार, शिक्षक केवल निर्देशक है। उसे बालक को केवल ज्ञान प्राप्ति की विधि से परिचित कराना है क्योंकि बालक स्वत: ज्ञान प्राप्त कर लेगा। उनके अनुसार, शैशवावस्था में बालक का प्रशिक्षण बहुत महत्त्वपूर्ण है और इस अवस्था में सम्पूर्ण शिक्षा मातृभाषा के माध्यम से जी जानी चाहिए। पाण्डिचेरी में श्री अरविन्द आश्रम में प्राकृतिक नियमों का बड़ा आदर है।
आदर्शवाद और भारतीय शिक्षा-शास्त्री
स्वामी दयानन्द ने गुणवान् बनने के लिए शिक्षा को आवश्यक माना है। उन्होंने ब्रह्मचार्य पर बल दिया है और वे चाहते थे कि नैतिक नियमों को ध्यान में रखते हुए प्राकृतिक आवश्यकतायों की सन्तुष्टि की जाय। उनके अनुसार नैतिक विकास शिक्षा का एक महत्वपूर्ण उद्देश्य है। उन्होंने माता-पिता को बालकों में आत्म-नियन्त्रण और अच्छी संगति की आदत का विकास करने का परामर्श दिया।
स्वामी विवेकानन्द ने संसार को शिक्षा का वास्तविक अर्थ यह कहकर बताया है कि शिक्षा मनुष्य में विद्यमान पूर्णता का प्रकाशन है। उन्होंने एकाग्रता को ज्ञान-प्राप्ति का एकमात्र साधन माना है। एकाग्रता की शक्ति का विकास करने के लिए ब्रह्मचर्य की आवश्यकता है। बालक को एकाग्रता का विकास करने के लिए जिससे अपने व्यक्तिगत लाभों को त्यागकर अपने जीवन को दूरों की सेवा में समर्पित कर दिया हो।
श्रीमती ऐनी बैसेण्ट ने भी ब्रह्मचर्य के आदर्श का समर्थन किया है। उन्हें हिन्दू धर्म से बड़ा प्रेम था और उन्होंने निश्चयपूर्वक कहा कि पश्चिम की शिक्षा पूर्व के लिए आदर्श कभी नहीं बन सकती। शिक्षा का कार्य बालक को अपनी आत्मा का ज्ञान प्रदान करना है जो भौतिक शरीर से अधिक यथार्थ है। भारतीय शिक्षाशास्त्रियों को मानसिक, धार्मिक और नैतिक शिक्षा की अवहेलना नहीं करनी चाहिए।
गुरुदेव रवीन्द्रनाथ टैगोर एक महान ब्रह्मवादी थे और आत्म-ज्ञान को शिक्षा का एक महत्त्वपूर्ण उद्देश्य मानते थे। वे आदर्शवाद के प्रतीक थे और ईश्वर में विश्वास करते थे। उन्होंने अध्यात्मिक विकास के लिए ललित कलाओं के अध्ययन का समर्थन किया है। उन्होंने एक सार्वभौमिक मस्तिष्क की कल्पना की जो वैयक्तिक मस्तिष्क से उच्च कोटि का होता है। उन्होंने शिक्षा के क्षेत्र में प्रेम और सार्वभौमिकता पर बल दिया है। महामना पण्डित मदन मोहन मालवीय ईश्वर में दृढ़ विश्वास रखते थे। वे अत्यन्त धार्मिक व्यक्ति थे और शिक्षा के द्वारा मनुष्य के भाग्य का सुधार करना चाहते थे। उन्हें प्राचीन शैक्षिक विचारधारा से बड़ा प्रेम था और उसे विद्यार्थियों को सिखाना चाहते थे। उन्होंने संस्कृत, भारतीय संस्कृति, भारतीय इतिहास और भारतीय दर्शनशास्त्र के अध्ययन पर बल दिया है। उनके अनुसार शिक्षा से अभिप्राय ईश्वर-विषयक ज्ञान का अनुसन्धान है। महात्मा गाँधी का विश्वास था कि इस संसार में ईश्वर ही अन्तिम वास्तविकता है। मनुष्य को उसे पहचानना चाहिए। शिक्षा का उद्देश्य बालको को ईश्वर को जानने तथा `आत्मा' को पहचानने के योग्य बनाना है। वे धर्म के परिम्परागत रूप का विरोध करते थे और चाहते थे कि बालक धर्म के वास्तविक स्वरूप को समझें और अपने दिन-प्रतिदिन के जीवन में उसका अभ्यास करें। उन्होंने नैतिक और आध्यात्मिक शिक्षा की उपेक्षा नहीं की है। महर्षि अरविन्द ने हमें अलौकिक मस्तिष्क की भावना प्रदान की है जो वर्तमान एवं सम्भाव्य स्थितियों, `स्वतन्त्र और सम्बन्धित' तथा `ज्ञान और अज्ञान' के दो गोलाद्धों को मिलाती है। यह एक आदर्शवादी विचार है। वे मस्तिष्क को चार तहों--चित्त, मनस् बुद्धि और सत्य के अन्तर्ज्ञान से युक्त मानते है। उसके अनुसार वास्तविक शिक्षा मनुष्य की आत्मा में प्रवेश करती है और बालक को अपनी बौद्धिक तथा नैतिक क्षमताओं का उच्चतम सीमा तक विकास करने के योग्य बनाती है।
भारतीय शिक्षा-शास्त्रियों के विचार प्रकृतिवाद की बेड़ी में जकड़े नहीं है। जहाँ पर उन्होंने प्रकृति से शिक्षा लेने का उपदेश दिया है और प्राकृतिक नियमों का अनुसरण करने की सलाह दी है वहीं पर उन्होंने, प्रकृति के रचयिता की ओर भी संकेत किया है। महामना मालवीय, टैगोर, गांधी, दयानन्द, विवेकानन्द, अरविन्द आदि सभी विचारकों ने ईश्वर में आस्था प्रकट की है और प्रकृति को अन्तिम सत्य न मान कर परम सत्य को सत्, चित् एवं आनन्द के रूप में देखा है। सभी ने अनेकता में एकता के दर्शन किये हैं और `सत्यम् शिवम् सुन्दरम्' की उपासना में जीवन को सार्थक माना है। उन्होंने जीवन का परम लक्ष्य मोक्ष मानते हुए आत्मानुभूति पर बल दिया है। इस दृष्टि से सभी भारतीय शिक्षा-सम्बन्धी आदर्शवादी ठहरते हैं। सभी ने पाठ्यक्रम में सामाजिक, सांस्कृतिक एवं मानवतावादी विषयों के सम्मिलित किये जाने पर बल दिया है। नैतिक एवं आध्यात्मिक विकास सभी का लक्ष्य रहा है। चरित्र के उन्नयन में सभी का विश्वास रहा है। सभी ने धार्मिक शिक्षा का समर्थन किया है। सभी के लिए धर्म का बाह्रा पक्ष महत्त्वहीन किन्तु आध्यात्मिक पक्ष महत्वपूर्ण रहा है।
प्रयोजनवाद और भारतीय शिक्षा-शास्त्री
प्रयोजनवाद दर्शन का एक नवीन समप्रदाय है जिसकी उत्पत्ति अमेरिकी जीवन पद्धति से हुई है। फिर भी कुछ प्रयोजनवादी प्रवृत्तियाँ भारतीय विचारकों के शिक्षा सम्बन्धी विचारों में भी सुगमतापूर्वक पायी जा सकती हैं। उदाहरणार्थ, स्वामी दयानन्द देश की सामाजिक आवश्यकताओं से अवसत थे और इन आवश्यकताओं के अनुकूल शिक्षा-योजना बनाना चाहते थे। उनके शिक्षा-सम्बन्धी कार्यक्रम में व्यक्ति के व्यावहारिक अनुभव सम्मिलित हैं। स्वामी विवेकानन्द सामूहिक शिक्षा का समर्थन करते हैं और कहते हैं कि शिक्षा की देश में जनसाधारण की आवश्यकताओं की उपेक्षा नहीं करनी चाहिए। शिक्षा में जीवन के व्यावहारिक पक्ष पर ध्यान देना आवश्यक है। यह शिक्षा निरर्थक है जिसका लक्ष्य बालकों को समाज के लिए उपयोगी बनने के योग्य बनाना नहीं होता है।
श्रीमती ऐनी बेसेण्ट हिन्दू समाज की तत्कालीन दशाओं से प्रसन्न नहीं थीं और उन्होंने समाज से सुधार करने हेतु अपना जीवन समर्पति कर दिया। उन्होंने इस बात का समर्थन किया कि शिक्षा सर्वतोन्मुखी होनी चाहिए। उनके अनुसार बालक में कर्त्तव्य की भावना उत्पन्न की जानी चाहिए जिससे उसमें सामाजिक चेतना का विकास हो सके और वह अपने माता-पिता, बहिनों और भाइयों के प्रति अपने कर्त्तव्यों का पालन कर सके।
अमरीकी प्रयोजनवाद का अंग्रेजी संस्करण सामान्यत: `मानववाद' कहलाता है और एक पिछले अध्याय में हम वर्णन कर चुके हैं कि गुरुदेव रवीन्द्रनाथ टैगोर एक महान मानववादी थे। उन्होंने मनुष्य को समस्त वस्तुओं का मापदण्ड माना है। उनका संसृति का सिद्धान्त भी मानवीय था। टैगोर ईश्वर को भी मानव मानते थे।
पण्डित मदन मोहन मालवीय एक व्यावहारिक बुद्धि के व्यक्ति थे। जीवन के प्रति उनका वही मानवतावादी दृष्टिकोण था जो कि प्रयोजनवाद का आधार है। उन्हें सामाजिक आवश्यकताओं की चेतना थी और वे समाज में सुधार करना चाहते थे। उनके अनुसार, सामाजिक बुराइयों का कारण हिन्दूत्व के कुछ सांस्कृतिक आदर्शों की अवहेलना थी। इसलिए उन्होंने हिन्दूत्व के लिए कार्य किया और अपने शिक्षा-सम्बन्धी विचारों को व्यावहारिक रूप प्रदान करने के लिए काशी हिन्दू विश्वविद्यालय की स्थापना की।
महात्मा गांधी निस्सन्देह एक आदर्शवादी थे और `परम शक्ति' में उनका दृढ़ विश्वास था। किन्तु उन्होंने जीवन के व्यावहारिक पक्ष की उपेक्षा नहीं की। उन्होंने अपने सम्पूर्ण जीवन को सत्य के साथ एक प्रयोग माना है। प्रयोग और अनुभव प्रयोजनवाद के आधारभूत तत्त्व हैं। उन्होंने केवल उन्हीं सिद्धान्तों का समर्थन किया जिनको उन्होंने स्वयं कार्यरूप में परिणत किया। इस दृष्टिकोण से उन्हें एक प्रयोजनवादी भी कहा जा सकता है। महर्षि अरविन्द घोष सार्वभौमिक मस्तिष्क में विश्वास करते थे और हार्दिक भाव से आदर्शवादी थे किन्तु उन्होंने कभी भी अपने आदर्शवाद के व्यावहारिक पक्ष को उपेक्षा की दृष्टि से नहीं देखा। उन्होंने कहा कि पाठ्यक्रम बालकों की रुचियों पर आधारित होना चाहिए और वास्तविक जीवन में उनके लिए उपयोगी होना चाहिए। शिक्षा-योजना में शिक्षक का स्थान निर्देशक और मित्र के रूप में होना चाहिए। उनका यह विचार प्रयोजनवादियों के विचारों से मिलता-जुलता है।
संकलनवाद और भारतीय शिक्षा-शास्त्री
भारतीय राष्ट्रीय चरित्र के बिल्कूल अनुकूल, समकालीन भारतीय शिक्षा और शिक्षा-दर्शन की प्रकृति संश्लेषक है। हम शिक्षा के सभी क्षेत्रों में निस्सन्देह आदर्शवादी दर्शन के समर्थक हैं। किन्तु यह आदर्शवादी दृष्टिकोण समय-समय पर अनेक और विविध प्रकार के दार्शनिक विचारों से प्रभावित हुआ है।
समकालीन परिवर्तनों के कारण राष्ट्रीय चरित्र इतना शीघ्र परिवर्तनशील है। विज्ञान पर आधारित आधुनिक उद्योगों के आगमन और साथ में तीव्र सामाजिक परिवर्तनों के कारण शैक्षिक समस्याओं में बहुत से परिवर्तन हुए हैं। किन्तु परिवर्तनशील संसार में केवल जीविकोपार्जन की विधि सीखना ही शिक्षा का लक्ष्य नहीं हो सकता। शैक्षिक उद्देश्य के अन्तर्गत इससे अधिक अपेक्षाएँ हैं। कुछ लोगो की धारणा है कि बालकों को परिवर्तनशील समय के लिए प्रशिक्षित करने का एकमात्र मार्ग उन्हें ऐसी शिक्षा प्रदान करना है जो स्वत: "विकासशील" है। उदाहरणार्थ, डीवी का आदेश है कि मनुष्य को सदैव अपने परिवर्तनशील वातावरण के प्रति जागरूक तथा उस वातावरण के द्वारा सतत् उत्पन्न होने वाली समस्याओं के समाधान में क्रियाशील होना चाहिए। कुछ अन्य लोग ऐसे हैं जिनकी धारणा है कि मौलिक एवं चिरन्तन सत्य को केन्द्रबिन्दु मानकर बनायी गयी अध्ययन कि योजना उच्च परिमाण का स्थायित्व प्रदान करती है, प्रत्युत मानवता के लिए प्रत्याशी है। इसके अतिरिक्त यह मानते हुए कि हम विशुद्ध और दृढ़ आदर्शवादी हैं, हम भारतवासियों का आदर्शवादी सिद्धान्त एक विस्तृत और सर्वव्यापी सिद्धान्त है। इसके अन्तर्गत विभिन्न सम्प्रदाय सम्मिलित हैं और इस प्रकार इस सिद्धान्त को सदैव प्रबल अतिवादी रूप में, कभी भी नहीं सराहा गया है। वह व्यक्ति और समाज के आध्यात्मिक उन्नयन का सबल आधार रहा है। प्रयोनावाद भी अपने अतिवादी रूप में अनिश्चित दिशा की ओर सदा प्रगति करते रहने का सन्देश देता है। भारतीय शिक्षा-शास्त्री प्रयोनावादी की भाँति प्रगति का सन्देश तो देते हैं किन्तु व्यक्ति व समाज की जीवन-नौका को अस्पष्ट दिशा की ओर न संचालित कर सुनिश्चित दिशा की ओर संचालित करने का परामर्श देते हैं। पश्चिमी यथार्थवादियों ने जगत् के ठोस एवं यथार्थ धरातल पर रहने का संदेश दिया है। यथार्थवादी विचारक व्यावहारिक जगत् की उपेक्षा सहन नहीं करता। भारतीय दार्शिनिकों ने भी जगत् की व्यावहारिक सत्ता स्वीकार की है। जगत् को माया मानने वाले आचार्य शंकर ने भी जगत् को व्यावहारिक दृष्टि से सत्य माना है। भारतीय विचारक मानते हैं कि शास्त्रों में कुशल होते हुए भी लोग व्यवहार से पृथक् पुरुष मूर्ख होता है। हाँ, यह बात अवश्य है कि भारतीय शिक्षा-शास्त्री लोकव्यवहार को नितान्त सत्य नहीं मानते। एक सीमा तक ही इसकी सत्ता है। आध्यात्मिकता की कीमत चुका कर लौकिकता उन्हें ग्रह्या नहीं। इस लौकिक जगत् के मल्यांकन का मानदण्ड उन्होंने आध्यात्मिक उन्नयन को ही माना है। अत: भारतीय शिक्षा-शास्त्री यथार्थवादी दृष्टिकोण अपनाकर भी यथार्थवाद की भूमि से बहुत ऊपर उठ जाता है।
प्रयोजनवाद, आदर्शवाद एवं प्रकृतिवाद के बीच की कड़ी है। जो व्यक्ति प्रकृतिवादी है वह प्रयोजनवादी अथवा आदर्शवादी नहीं हो सकता। किन्तु जो व्यक्ति यथार्थवाद तक के मार्ग पर चलता है उसे बीच ने प्रयोजनवाद को कहीं न कहीं पार करना पड़ता है। प्रकृतिवाद से आदर्शवाद तक की दूरी तय करने में प्रयोजनवाद मार्ग में आता ही है। इस दृष्टि से सभी भारतीय शिक्षा-शास्त्री किसी न किसी रूप में प्रयोजनवादी कहे जा सकते हैं। महात्मा गांधी में तो अपने सम्पूर्ण तत्त्व हैं। अपनी पुस्तक `महात्मा गांधी का शिक्षा-दर्शन' में डा एम एस पटेल ने जो विचार गांधी के विषय में व्यक्त किये हैं वे अन्य भारतीय शिक्षा-शास्त्रियों के विषय में भी पर्याप्त मात्रा में लागू होते हैं। डा। पटेल पहले लिखते हैं। "गांधी जी के दर्शन का सावधानी के साथ अध्ययन करे पर यह स्पष्ट हो जायगा कि उनके शिक्षादर्शन में प्रकृतिवाद, आदर्शवाद एवं प्रयोजनवाद सहायक हैं -- गांधी जी का शिक्षा-दर्शन पर्याप्त मात्रा में प्रकृतिवादी है। जब यह बालक की प्रकृति का पूर्ण विवरण प्रस्तुत करता है और इसके अध्ययन पर बल देता है। गांधी जी का शिक्षा-दर्शन अपने स्थापन में प्रकृतिवादी, अपने उद्देश्य में आदर्शवादी और कार्य की योजना तथा पद्धति में प्रयोजनवादी है-- एक शिक्षा दार्शनिक के रूप में गांधी जी की महत्ता इस तथ्य में है कि उनके दर्शन में प्रकृतिवादी, आदर्शवादी एवं प्रयोजनवादी प्रवृत्तियाँ पृथक् एवं स्वतन्त्र न होकर एक हो गयी हैं और उनका विकास एक शिक्षा-सिद्धान्त के रूप में हुआ है जो आज की आवश्यकताओं के अनुकूल होगा तथा मनुष्य की आत्मा की पवित्रतम आकांक्षाओं को सन्तुष्ट करेगा।
बारेपुर
बारेपुर एटा जिले के पटियाली प्रखण्ड का एक गाँव है।
जोगीडिपा, सांरगढ मण्डल
जोगीडिपा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सिटी ऑफ़ गॉड (२००२ फ़िल्म)
सिटी ऑफ़ गॉड (पुर्तगाली: Cidade de Deus) २००२ की एक पुर्तगाली भाषा की ब्राज़ीलियाई अपराध फ़िल्म है।
मीरेल्स और लंड ने सिटी ऑफ़ मेन टीवी सीरीज़ (२००७) का निर्माण किया, जो कुछ अभिनेताओं (विशेषकर डगलस सिल्वा और डार्लान कुन्हा का नेतृत्व करता है) और सिटी ऑफ़ गॉड के साथ उनकी सेटिंग को साझा करता है।
गुप्त मतदान प्रणाली
गुप्त मतदान का अभिप्राय मतदान की उस विधि से होता है जो यह सुनिश्चित करती है कि सभी मत गुप्त रूप से डाले जाएँ, ताकि मतदाता किसी अन्य व्यक्ति से प्रभावित न हो और मतदान के समय किसी को भी यह ज्ञात न हो कि विशिष्ट मतदाता ने किसे वोट दिया है । ताकि मतदाता स्वेच्छा बिना  किसी  दबाव के  मतदान कर सकें । दूसरे शब्दों में कहे तो मतदाता गोपनीयता से अपनी पसंद का प्रतिनिधि चुन सकें
गुप्त मतदान, भी रूप में जाना जाता ऑस्ट्रेलियाई मतपत्र या मैसाचुसेट्स मतपत्र , [1] एक मतदान विधि है जिसमें एक है मतदाता एक में के विकल्पों चुनाव या जनमत संग्रह गुमनाम हैं। यह वनपाल डराने-धमकाने , ब्लैकमेलिंग और संभावित वोट खरीद द्वारा मतदाता को प्रभावित करने का प्रयास करता है । यह प्रणाली राजनीतिक गोपनीयता के लक्ष्य को प्राप्त करने का एक साधन है। गुप्त मतदान का उपयोग विभिन्न मतदान प्रणालियों के साथ किया जाता है । एक गुप्त मतदान का सबसे मूल रूप कागज के खाली टुकड़ों का उपयोग करता है, जिस पर प्रत्येक मतदाता अपनी पसंद लिखता है। मतों को किसी के सामने प्रकट किए बिना, मतदाता आधे में बैलेट पेपर को मोड़कर सील बॉक्स में रखता है। इस बॉक्स को बाद में गिनती के लिए खाली कर दिया जाता है। गुप्त मतदान का एक पहलू एक के प्रावधान है मतदान बूथ को देखने के लिए क्या लिखा जा रहा है सक्षम किया जा रहा दूसरों के बिना मतपत्र पर लिखने के लिए मतदाता सकें। आज, मुद्रित मतपत्र आमतौर पर उम्मीदवारों के नाम या प्रश्न और संबंधित चेक बॉक्स के साथ प्रदान किए जाते हैं। मतदान स्थल पर प्रावधान किए गए हैं मतदाताओं के लिए अपनी पसंद को गुप्त रूप से रिकॉर्ड करने के लिए, और मतपत्रों को पूर्वाग्रह को खत्म करने और किसी को मतदाता को मतपत्र से जोड़ने से रोकने के लिए डिज़ाइन किया गया है।
पोस्टल वोटिंग और इलेक्ट्रॉनिक वोटिंग की शुरुआत से मतदान की दक्षता में सुधार करने के कदमों के साथ एक गोपनीयता समस्या उत्पन्न होती है । कुछ देश प्रॉक्सी मतदान की अनुमति देते हैं लेकिन कुछ लोगों का तर्क है कि यह मतदान गोपनीयता के साथ असंगत है।
बरेठी
बरेठी एटा जिले के पटियाली प्रखण्ड का एक गाँव है।
महादेवी की काव्य साधना (समालोचना)
महादेवी की काव्य साधना शिवमंगल सिंह सुमन की रचना है।
मिट्टी की बारात (काव्य)
मिट्टी की बारात शिवमंगल सिंह सुमन की रचना है।
एंड्रयू हेज़ेल्डिन
एंड्रयू हेज़ेल्डिन (जन्म 13 जुलाई 1994) एक क्रिकेटर हैं। उनके पास दोहरी ब्रिटिश और न्यूजीलैंड की नागरिकता है।
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स (Rindfleischetikettierungsüberwachungsaufgabenübertragungsgesetz, संक्षिप्त नाम: RkReÜAÜG; ) (शाब्दिक रूप से: मवेशी अंकन और गोमांस लेबलिंग पर्यवेक्षण कर्तव्य प्रतिनिधिमंडल कानून) जर्मनी के मेक्लेनबुर्ग-फोरपोमेर्न राज्य में 1999 में बना एक कानून था जिसे 2013 में निरसित कर दिया गया था। यह कानून गोमांस पर होने वाले एक टेस्ट से जुड़ा था।
गुबरारी गाँव, फ़तेहाबाद (आगरा)
गुबरारी उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
समर कैम्प (ग्रीष्मकालीन शिविर)
समर कैम्प (ग्रीष्मकालीन शिविर), कुछ देशों में (आमतौर पर) गर्मियों के महीनों में बच्चों और/या किशोर-किशोरियों के लिए निगरानी के तहत आयोजित किये जाने वाला एक कार्यक्रम को कहते हैं। समर कैम्प में शामिल होने वाले बच्चों और किशोर-किशोरियों को कैम्पर्स के नाम से जाना जाता है।
विभिन्न प्रकार के विशेष क्रियाकलापों वाले नए समर कैम्पों की अधिक से अधिक स्वीकृति के साथ, हाइकिंग (लंबी पैदल यात्रा), कैनोइंग (नौकायन) और कैम्पफायर (अलाव या शिविर-समारोह) के साथ एक जंगली स्थान के रूप में एक समर कैम्प के पारंपरिक नज़रिए का विकास हो रहा है। उदाहरण के लिए, प्रदर्शन कला, संगीत, जादू, कंप्यूटर, भाषा शिक्षण, गणित, विशेष जरूरतों वाले बच्चों और वजन कम करने के लिए कैम्पों का आयोजन किया जाता है। 2006 में, अमेरिकन कैम्प एसोसिएशन ने बताया कि कुल कैम्पों में से 75 प्रतिशत कैम्पों में नए कार्यक्रम शामिल किए गए हैं। छोटे आकार के परिवारों, पूरक शैक्षिक कार्यक्रमों में वृद्धि तथा इलेक्ट्रॉनिक मीडिया की बढ़ती लोकप्रियता के कारण समर कैम्पों के नामांकन में बड़े पैमाने पर होने वाली गिरावट को कम करने के लिए ऐसा किया गया है; इन सभी के कारण पिछली पीढ़ियों की तुलना में बच्चों को घर के अंदर ही व्यस्त रखना काफी आसान हो गया है। ये कैम्प हर उम्र के लोगों के लिए हो सकते हैं।
धर्म से जुड़े समर कैम्पों का भी आयोजन किया जाता है जैसे कि इवान्जेलिकल ईसाई समूहों द्वारा आयोजित कैम्प.
कई कैम्पों का मुख्य उद्देश्य शैक्षिक या सांस्कृतिक विकास होता है। समर कैम्प के माहौल में बच्चों को एक सुरक्षित और परवरिश के माहौल में गुणकारी जोखिम उठाने का अवसर मिल सकता है।
संगठन
ज्यादातर कैम्पों में व्यस्क सुपरवाइजरों (पर्यवेक्षकों) को काउंसलर (सलाहकार) कहा जाता है लेकिन इनका एक अन्य नाम "केबिन लीडर" भी हो सकता है। कई कैम्पों में काउंसलरों को कैम्परों के छोटे-छोटे समूहों की देखरेख करने का काम दिया जाता है जिन्हें "बंक", "हट", "केबिन", या "यूनिट" कहा जाता है जो एक समूह के रूप में क्रियाकलापों में भाग लेते हैं। काउंसलर अक्सर अपने बंक या अन्य काउंसलरों के साथ रहने के स्थानों को साझा करते हैं। ज्यादातर काउंसलर अपनी किशोरावस्था के अंतिम चरणों में या बीसवीं में कदम रखने वाले होते हैं क्योंकि गर्मियों की छुट्टियों में आयोजित किए जाने वाले कैम्पों के लिए अक्सर हाई स्कूल या कॉलेज के छात्रों को भर्ती किया जाता है।
कुछ कैम्पों में सभी कैम्परों को रात भर कैम्पों में ही रहना पड़ता है और कुछ कैम्पों में कैम्पर हर रात अपने घर चले जाते हैं जिन्हें डे कैम्प (दिवा शिविर) कहते हैं। कुछ अन्य कैम्पों में दिन में और रात को ठहरने वाले दोनों तरह के कैम्पर होते हैं। संयुक्त राज्य अमेरिका में आवासीय कैम्पों को कभी-कभी "स्लीपअवे कैम्प (सुदूर शयन शिविर)" कहा जाता है जहाँ रात भर रहने की सुविधा होती है। समर कैम्प में अक्सर बच्चों को घर से दूर काफी समय बिताने का मौका मिलता है।
घर से दूर रहने वाले बच्चों के लिए आवासीय हॉलीडे कैम्पों के आयोजन की प्रथा की शुरुआत शायद 1876 में आल्प्स में एपेंज़ेल में हुई है जब पैस्टर बायन ने हॉलीडे कैम्पों (छुट्टी शिविरों) का आयोजन किया था जिसमें बच्चों ने पेड़ों से मकान बनाए, गाने गए, नाटक किये, पतंग बनाई और साहसिक खेल खेले।
युद्ध के बाद फ़्रांस ने बच्चों को शहरों से दूर ले जाने के लिए पादरी बायन के मॉडल का इस्तेमाल किया जिसे उन्होंने युद्ध के समय विकसित किया था और उनकी 'कोलोनीज़ डे वैकेंसेस' योजना राज्य के नियंत्रण में चली गई और सभी बच्चों के लिए उनकी राज्य प्रणाली का हिस्सा बन गया।
संयुक्त राज्य अमेरिका
अमेरिकन कैम्प एसोसिएशन (अमेरिकी शिविर संघ) (एसीए) से मिली खबर के अनुसार, हर वर्ष लगभग 10 मिलियन बच्चे कैम्प में भाग लेते हैं और देश भर में लगभग 12,000 कैम्पों का आयोजन होता है।
इन कैम्पों में धार्मिक, लाभ-युक्त, लाभ-रहित और सरकारी दोनों तरह के कैम्प शामिल हैं। संयुक्त राज्य अमेरिका में बॉय स्काउट्स, गर्ल्स स्काउट्स, 4-एच, जेसीसी, वाईएमसीए, कैम्प फायर यूएसए जैसे युवा संगठन और कई धर्म संबंधी समूह कई कैम्पों का आयोजन करने और उन्हें अपने स्थानीय संगठनों के साथ एकीकृत करने के लिए जाने जाते हैं।
कनाडा
कैनेडियन कैम्पिंग एसोसिएशन (सीसीए/एसीसी) पूरे कनाडा में 700 से ज्यादा कैम्पों का प्रतिनिधित्व करता है।
वहां ईएसएल छात्रों के लिए भी कई समर कैम्पों का आयोजन किया जाता है।
आम तौर पर सर्दियों के महीनों में पूरे कनाडा में समर कैम्प मेलों का आयोजन किया जाता है। माता-पिता और बच्चे कैम्प डायरेक्टरों (शिविर निर्देशकों) से मिलकर समर कैम्पों के बारे में जानकारी हासिल कर सकते हैं। इन मेलों में जाने के लिए आम तौर पर कोई फीस नहीं देनी पड़ती है लेकिन आयोजित किए जाने कैम्पों के खर्च के रूप में पूरी तरह से रियायती फीस से लेकर काफी महँगी कीमत भी चुकानी पड़ सकती है।
रूस
यूएसएसआर में सबसे पहले समर कैम्पों का आयोजन यूएसएसआर की स्थापना के तुरंत बाद किया गया था और सोवियत संघ के अस्तित्व के दौरान इन्हें यंग पायनियर कैम्प कहा जाता था। सोवियत संघ के इतिहास में उनकी संख्या में वृद्धि हुई और 1973 में उनकी संख्या चालीस हज़ार तक पहुँच गई जिनमें हर साल अपनी छुट्टियों के दौरान शामिल होने वाली बच्चों की संख्या लगभग 9,300,000 थी। सोवियत संघ के विभाजन के बाद यंग पायनियर कैम्पों की संख्या में भारी गिरावट आई. हालांकि, प्रमुख कैम्पों में से कई कैम्प आज भी मौजूद हैं। रूस (2006) में लगभग 2,726 आवासीय कैम्प (लगभग 2,000,000 बच्चों के साथ) और 40,000 से भी ज्यादा डे कैम्प (3,500,0000 बच्चे) हैं। 1994 में उनमें से ज्यादातर को ऑल-रशियन कैम्प एसोसिएशन (अखिल रूसी शिविर संघ) "डेटी प्लस" (चिल्ड्रेन प्लस) द्वारा एकजुट किया गया था। वहां एक फोरम लीडर्स समर चिल्ड्रेंस हेल्थ कैम्प्स - प्लानेरोच्का भी है और वहां मास्टरी चिल्ड्रेंस कैम्प लीडर के इनसाइक्लोपीडिया - समरकैम्प का भी आयोजन होता है।
चीन
चीन में ज्यादातर समर कैम्पों का प्रायोजन शैक्षिक ब्यूरो द्वारा किया जाता है। लेकिन, आजकल, वहाँ कैम्प संबंधी कार्यक्रमों का आयोजन ज्यादातर निजी तौर पर किया जाता है। केवल व्यक्तिगत स्कूली जिले के चयनित छात्रों को ही पारंपरिक कैम्पों में शामिल होने का अवसर मिलता है। हाल के वर्षों में अलग-अलग पृष्ठभूमि और अलग-अलग धर्म के बच्चों के लिए कार्यक्रम शुरू किए गए हैं। वहां अंतर्राष्ट्रीय छात्रों के लिए भी कार्यक्रम की व्यवस्था की गई है जो चीनी भाषा और संस्कृति सीखने में दिलचस्पी रखते हैं।
फिनलैंड
कई फिनिश गैर सरकारी संगठन अलग-अलग उम्र के बच्चों के लिए समर कैम्पों की व्यवस्था करते हैं। समर कैम्पों के प्रमुख आयोजक स्काउट्स, स्पोर्ट्स टीम्स और रूढ़िवादी एवं इंजीलवादी-लूथरवादी चर्च हैं। द्वितीय विश्व युद्ध के बाद फिनलैंड में तेजी से होने वाले शहरीकरण और औद्योगीकरण के साथ समर कैम्पों की अवधारणा का जन्म हुआ। इसका कारण यह था कि द्वितीय विश्व युद्ध से पहले के विशाल कृषि प्रधान समाज के मूल्यों से प्रभावित उस अवधि के फिनिश शिक्षकों का यह मानना था कि शहरी जीवन शैली बच्चों के विकास के लिए हानिकारक थी। समर कैम्पों के पीछे छिपा मूल विचार यह था कि बच्चों को देशी अनुभव प्राप्त हो जो उन्हें एक सभ्य नागरिक के रूप में विकसित होने में मदद करेगा.
वहां पुष्टिकरण कैम्पों के कई गैर-धार्मिक विकल्प हैं, जैसे - प्रोमेथियस कैम्प, जिसका उद्देश्य बिना किसी धार्मिक शिक्षण के कैम्प के प्रतिभागियों के लिए एक सकारात्मक बौद्धिक और सामाजिक माहौल का निर्माण करना है।
इज़राइल
इज़राइल में ज्यादातर समर कैम्प डे कैम्प हैं। वहां कुछ ओवरनाइट अर्थात् रात भर चलने वाले कैम्प भी हैं जहाँ कैम्पर दो सप्ताह तक ठहर सकते हैं। ओवरनाइट समर कैम्प यहूदियों से संबंधित है, इसलिए वे शब्बत और अन्य यहूदी छुट्टियाँ मनाते हैं। ये समर कैम्प अंतर्राष्ट्रीय समर कैम्प हैं और इनका आयोजन इज़राइल और दुनिया भर के देशों के यहूदी बच्चों और किशोर-किशोरियों के लिए किया जाता है।
इज़राइल में आयोजित होने वाले कुछ समर कैम्पों का एक विशिष्ट फोकस होता है, जैसे - ईकैम्प, जो इज़राइल में उच्च तकनीक पर ध्यान केंद्रित करता है।
स्वीडन
चर्च ऑफ़ स्वीडन पुष्टिकरण (कन्फर्मेशन) कैम्पों का आयोजन करता है जो आम तौर पर आउटडोर जीवन से जुड़े होते हैं।
यूनाइटेड किंगडम
संयुक्त राज्य अमेरिका की तरह यूनाइटेड किंगडम में समर कैम्प बचपन का एक नियमित हिस्सा नहीं है। यहाँ तक कि "समर कैम्प" शब्द को भी ब्रिटिश अंग्रेज़ी नहीं माना जाता है (उद्योग निकाय को ब्रिटिश एक्टिविटी हॉलीडे एसोसिएशन कहा जाता है). संयुक्त राज्य अमेरिका की तरह यूके में आयोजित होने वाले कैम्प की आम तौर पर कोई ज्यादा खासियत नहीं होती है और उनमें से ज्यादातर कैम्प कुछ मजेदार सामाजिक तत्वों के साथ साहसिक क्रियाकलापों का एक काफी व्यापक बहु-गतिविधि कार्यक्रम प्रदान करते हैं। ऐसा कुछ हद तक इसलिए होता है क्योंकि यूके में समर कैम्पों का विकास छुट्टियों के दिन होने वाले क्रियाकलापों के उद्योग के ऑफ-शूट के रूप में हुआ था और इसलिए वे उनके एकमात्र साहसिक आउटडोर कार्यक्रम द्वारा काफी प्रभावित थे। यूके में पिछले कुछ दशकों तक कई संगठन थे जिन्होंने खुद पारंपरिक अमेरिकी कैम्प मॉडल के साथ अनेक व्यापक अवकाश विकल्पों के साथ-साथ थीम कैम्पों और प्रमुख कार्यक्रम दिनों की स्थापना की है। क्राइस्टैडेलफियंस जैसे कुछ धार्मिक समूह भी पूरे देश में सुप्रचारित और सम्मिलित कैम्पों का संचालन करते हैं।
यूके में आवासीय समर कैम्पों की शुरुआत करने का एक बहुत सफल प्रयास "द काउंसिल ऑफ कोलोनी हॉलीडेज फॉर स्कूलचिल्ड्रेन" (सीसीएचएस) नामक एक संगठन ने किया था जिसने 1960 के दशक के मध्य से 1980 के दशक के मध्य तक "कोलोनीज़" नामक समर कैम्पों का संचालन किया। ये कोलोनी बाहरी गतिविधियों या "कार्रवाई-साहस" मॉडल पर आधारित नहीं थे बल्कि वे बच्चों की एक बहुत विस्तृत श्रृंखला को आकर्षित करने के लिए तैयार किए गए बहु-गतिविधि अवकाश कार्यक्रम थे। यह संगठन फ़्रांसिसी मॉडल पर आधारित था और यूके में अपने आप में अनोखा था जिसमें सीधे बच्चों के साथ काम करने वाले लोग (जिन्हें "मॉनिटर" के नाम से जाना जाता था) अवैतनिक स्वयंसेवक थे और उन्हें स्वयं संगठन द्वारा तैयार किए जाने वाले और चलाए जाने वाले प्रशिक्षण पाठ्यक्रमों में उनके कार्य के लिए कठोरतापूर्वक तैयार किया गया था। सीसीएचएस को शैक्षिक प्रतिष्ठान का काफी समर्थन प्राप्त था और आवासीय अवकाश के साथ-साथ प्रशिक्षण पाठ्यक्रमों को भी काफी महत्व दिया जाता था।
1996 में सीसीएचएस के एक उत्तराधिकारी निकाय की नींव रखी गई जिसे "द एक्टिव ट्रेनिंग एण्ड एजुकेशन ट्रस्ट" के नाम से जाना जाता है। यह संगठन सीसीएचएस द्वारा विकसित किए गए उसी ढांचे, लोकाचारों और प्रशिक्षण पाठ्यक्रमों का इस्तेमाल करके "सुपरवीक्स" नामक आवासीय समर कैम्पों का संचालन करता है।
यूके के लोकप्रिय कैम्पों में सनशाइन स्टूडियोज हिप हॉप समर स्कूल एण्ड एमजेए लैंग्वेज का भाषा पाठ्यक्रम शामिल है जो कई अन्य क्रियाकलापों की भी व्यवस्था करता है।
यूके में 8 साल से कम उम्र के बच्चों की देखभाल करने वाले किसी भी समर या हॉलीडे कैम्प को ऑफस्टेड (https://web.archive.org/web/20140117001551/http://www.ofsted.gov.uk/) के साथ पंजीकरण करना जरूरी है जो उनके पंजीकरण की कुछ परिस्थितियों के तहत प्रदाता का निरीक्षण करेगा और कैम्प की सुरक्षा और बच्चों की उचित देखभाल को सुनिश्चित करेगा. बड़े बच्चों वाले कैम्पों को भी ऑफस्टेड के साथ पंजीकृत किया जा सकता है और यह गुणवत्ता नियंत्रण का एक संकेत है।
कैम्प ब्यूमोंट का आयोजन एजुकेशन ट्रैवल द्वारा यूके के किंग्सवुड सेंटर्स में किया जाता है। उन छात्रों को क्रियाकलापों के बारे में बताया जाता है जिन्हें मानक स्कूली प्रतिष्ठानों में इस तरह के कौशल सीखने का मौका न मिला हो। आइल ऑफ वाइट के बेम्ब्रिज के किंग्सवुड का कैम्प ब्यूमोंट इसलिए इतना लोकप्रिय हुआ है क्योंकि यह समुद्र के ठीक आगे है और यहाँ क्रियाकलापों के लिए पर्याप्त स्थान उपलब्ध है।
लेडी श्रीराम महिला महाविद्यालय
लेडी श्रीराम कॉलेज  (अंग्रेजी:LSR) दिल्ली विश्वविद्यालय में महिलाओं का महाविद्यालय है। यह भारत में उदार (लिबरल) कला-शिक्षा के लिए प्रमुख संस्थानों में से एक माना जाता है।
समर कैम्प (ग्रीष्मकालीन शिविर)
ऑस्ट्रेलिया
ऑस्ट्रेलिया में न के बराबर समर कैम्पों का आयोजन होता है जिसका मुख्य कारण यह है कि दक्षिणी गोलार्द्ध में गर्मियों का मौसम बहुत कम समय के लिए रहता है। ज्यादातर बच्चे स्कूल कैम्पों, गर्ल गाइड/स्काउट कैम्पों, या स्कूल हॉलीडे कैम्पों में भाग लेते हैं और साथ ही साथ कुछ धार्मिक समूहों (जैसे - साल्वेशन आर्मी और सेवंथ-डे एड्वेंटिस्ट्स) द्वारा सप्ताह भर चलने वाले समर कैम्पों का आयोजन भी किया जाता है। गर्ल गाइड्स और स्काउट्स 'जम्बोरी' नामक कैम्पों का आयोजन करते हैं जो 1 से 2 सप्ताह तक चलता है। कई सप्ताह तक चलने वाले कैम्पों के बारे में भी नहीं सुना गया है क्योंकि ऑस्ट्रेलिया में गर्मियों की छुट्टी (जिन्हें 'क्रिसमस की छुट्टियों' के नाम से जाना जाता है) केवल छः से आठ सप्ताह की होती है और ये छुट्टियाँ क्रिसमस और नव वर्ष के समय होती हैं।
सेवंथ-डे एडवेंटिस्ट समर कैम्पों को छोड़कर ज्यादातर हॉलीडे कैम्पों को "एडवेंचर कैम्प" कहा जाता है क्योंकि वे ज्यादातर गर्मियों में आयोजित नहीं होते हैं।
लेडी श्रीराम महिला महाविद्यालय
इतिहास और विकास
इसकी स्थापना 1956 में सर श्री राम ने अपनी पत्नी फूलन देवी (लेडी श्रीराम) की स्मृति में की थी। इसकी शुरुआत दरियागंज, नई दिल्ली में एक कॉलेज, 243 छात्रों, 9 सिक्षकों, 4 सहयोगी स्टाफ और अध्ययन के 3 अलग पाठ्यक्रम के साथ हुई थी। संस्था का उद्देश्य महिलाओं को उच्च शिक्षा प्रदान करना था।
समर कैम्प (ग्रीष्मकालीन शिविर)
ऑस्ट्रेलिया
कई समूह प्राथमिक आयु वर्ग के बच्चों के लिए हॉलीडे डे-कैम्पों का आयोजन करते हैं और वसंत, पतझड़ और सर्दियों की छुट्टियों में सप्ताह भर चलने वाले एडवेंचर कैम्पों का संचालन करते हैं।
कोरिया
कोरिया में आयोजित होने वाले समर कैम्पों को इंग्लिश इमर्शन कैम्प के नाम से जाना जाता है जहाँ संरचित पाठों के माध्यम से सीखने की पद्धति के साथ-साथ यथासंभव छात्रों द्वारा भाषा के इस्तेमाल को सुनिश्चित करने के लिए तैयार किए गए क्रियाकलापों पर विशेष ध्यान दिया जाता है। कोरिया अंग्रेज़ी बोलने की कुशलता हासिल करने पर अधिक ध्यान देने के मामले में काफी अद्वितीय है और 2 से 4 सप्ताह चलने वाले इन कैम्पों के शिक्षक अंग्रेज़ी भाषी दुनिया के कोने-कोने से आते हैं। उनमें से कुछ शिक्षक कोरिया में अपने नियमित कार्य से छुट्टी लेकर आते हैं। अन्य शिक्षक अपने गृह देशों या अन्य देशों से आते हैं जहाँ वे काम करते हैं और केवल कैम्पों के लिए विशेष वीज़ा पर आए हैं।
कुछ कैम्प सांस्कृतिक और संचार अंतराल को कम करने के उद्देश्य से स्वदेशी अंग्रेज़ी शिक्षकों की संख्या के समतुल्य कोरियाई कर्मचारियों को नियुक्त करते हैं। एक अच्छे कैम्प में अलग-अलग स्तर के छात्रों के लिए उपकरण और अच्छी शोध वाली किताबों की व्यवस्था होनी चाहिए। सीखने के लिए ज्यादा से ज्यादा समय बिताने के लिए जरूरी है कि हर कक्षा में 11 से ज्यादा छात्र न हों. कुछ कैम्पों में छात्र शयन आवासों में सोते हैं जिनकी निगरानी कोरियाई कर्मचारियों द्वारा रातभर की जाती है। अन्य कैम्प डे कैम्प हैं जहाँ ज्यादातर छात्रों को बस से लाया और ले जाया जाता है।
शिक्षक अपना ज्यादातर समय अपने छात्रों के साथ बिताते हैं। वे एक साथ खाते हैं, एक साथ खेलकूद करते हैं और विशेष सामूहिक क्रियाकलापों के दौरान उनकी निगरानी या देख-रेख करते हैं।
इसी तरह के कैम्पों का आयोजन सर्दियों की छुट्टियों में भी किया जाता है। वे निश्चित रूप से समर कैम्पों की तुलना में कम लोकप्रिय नहीं हैं।
भारत
भारत में समर कैम्पों का आयोजन बहुत कम होता है। बच्चों और किशोर-किशोरियों के समर कैम्प भारत के उत्तरी भागों में लोकप्रिय हैं जबकि दक्षिणी भागों में इस चलन की शुरुआत केवल लगभग दो साल पहले ही हुई है। तमिलनाडु के ऊटी में सात से सोलह साल के बच्चों के लिए फ्रोलिकबूनीज़ (बैंगलोर से पांच घंटे की ड्राइव पर) नामक एक समर कैम्प का आयोजन किया जाता है। हर कैम्प की अवधि सात दिन है। क्रियाकलापों में जंगल यात्रा, पैदल यात्रा, पक्षियों को देखना, मछली पकड़ना, वन्य जीवन का पता लगाना, घुड़सवारी करना, हवाई जहाज का मॉडल बनाना, खगोल विज्ञान और व्यक्तित्व विकास शामिल हैं। व्यक्तित्व विकास में विभिन्न विषयों पर छः सत्र शामिल हैं जैसे समय प्रबंधन, स्वस्थ खान-पान की आदत, स्मरण शक्ति एवं एकाग्रता, आज्ञाकारिता एवं ईमानदारी, नेतृत्व कौशल एवं विकास और लक्ष्य निर्धारण एवं प्राप्ति. अधिक जानकारी के लिए www.frolicboonies.com पर जाएँ या 09448467888 पर फोन करें.
कुछ अन्य कैम्प चित्रकारी, नृत्य, योग, मुखर संगीत, विभिन्न शिल्प, चट्टान पर चढ़ाई, पहाड़ पर पैदल यात्रा, जादू, गुड़िया निर्माण, नौकायन, क्रिकेट और टेनिस प्रशिक्षण जैसे क्रियाकलापों का संचालन करते हैं।
राजस्थान में समर कैम्प काफी लोकप्रिय हैं। जिनमें से ज्यादातर का संचालन राजस्थान के माउंटेनियरिंग एण्ड एडवेंचर एसोसिएशन (पर्वतारोहण एवं साहसिक संघ) द्वारा या विभिन्न क्षेत्रों वाली शैक्षिक पत्रिका द्वारा किया जाता है।
इन्मे (inme) आउटडोर लर्निंग प्रोग्राम्स भारत में अपने चार कैम्पसों में ग्रीष्मकालीन कार्यक्रमों के साथ-साथ स्कूली बाहरी कार्यक्रम भी प्रस्तुत करता है। उनकी वेबसाइट www.inme.in पर एक नज़र डालें.
आयरलैंड
आयरलैंड में समर कैम्प आम तौर पर आयरिश कॉलेजों के रूप में होते हैं। वे आवासीय आयरिश भाषी ग्रीष्मकालीन पाठ्यक्रम हैं जो छात्रों को आयरिश भाषा में पूरी तरह से डूब जाने का अवसर प्रदान करते हैं जो आम तौर पर गर्मियों के महीनों में तीन सप्ताह तक चलते हैं। इन पाठ्यक्रमों के दौरान छात्र कक्षाओं में शामिल होते हैं और खेल, संगीत और खेलकूद जैसे विभिन्न क्रियाकलापों में भाग लेते हैं। ये पाठ्यक्रम छात्रों को केवल उनके भाषा कौशल को बेहतर बनाने की क्षमता ही प्रदान नहीं करते हैं बल्कि एक नई पीढ़ी के लिए पारंपरिक सांस्कृतिक क्रियाकलापों (सीलिस, आयरिश पारंपरिक संगीत, इत्यादि) की शुरुआत करने का एक साधन भी साबित हुए हैं।
मलेशिया
मलेशिया में आयोजित होने वाले समर कैम्प अन्य देशों की तरह लोकप्रिय नहीं हैं। बच्चे और किशोर-किशोरियां आपस में ही मस्ती करते हैं। लेकिन अब समर कैम्प पर धीरे-धीरे ध्यान दिया जा रहा है। आयोजित होने वाले सबसे बड़े समर कैम्प आम तौर पर 7 साल से कम उम्र के बच्चों के लिए आयोजित किए जाते हैं।
शैक्षिक कैम्प
संयुक्त राज्य अमेरिका में ऐसे कैम्पों के कई मॉडल देखने को मिलते हैं जो शिक्षा पर ध्यान केंद्रित करते हैं जो अलग-अलग उम्र के छात्रों और अलग-अलग तरह की शिक्षा में रुचि रखने वाले छात्रों की जरूरतों को पूरा करते हैं।
कॉलेज क्रेडिट पाठ्यक्रम
कुछ कैम्प छात्रों को कॉलेज से पहले के अनुभव का पता लगाने का अवसर प्रदान करते हैं। आम तौर पर दसवीं से लेकर बारहवीं में प्रवेश करने वाले छात्र कॉलेज के छात्रावासों में रहते हैं और कॉलेज फैकल्टी द्वारा संचालित ग्रीष्मकालीन कक्षाओं में शामिल होते हैं। एक ग्रीष्मकालीन कार्यक्रम के सफल समापन पर पाठ्यक्रम क्रेडिट से सम्मानित किया जाता है जिन्हें ज्यादातर तृतीयक संस्थाओं द्वारा स्वीकार किया जाता है। आम तौर पर संयुक्त राज्य अमेरिका और कनाडा के कॉलेज ये कार्यक्रम प्रदान करते हैं क्योंकि यह छात्रों के लिए एक यादगार ग्रीष्मकालीन अनुभव के आधार पर उन्हें फुल-टाइम छात्र के रूप में कॉलेज में शामिल होने के एक प्रेरणादायक परिचय का काम करता है। इसका एक उदाहरण कैम्प कैन या कैम्प सीएईएन है जो ऐन आर्बर के यूनिवर्सिटी ऑफ मिशिगन के कॉलेज ऑफ इंजीनियरिंग द्वारा आयोजित किया जाने वाला एक कंप्यूटर कैम्प है। इसमें कंप्यूटर साइंस और कंप्यूटर इंजीनियरिंग से संबंधित विषयों पर हाई स्कूल के छात्रों को शिक्षा देने के साथ-साथ उन्हें कॉलेज लाइफ के तत्वों से परिचित कराने पर ध्यान केंद्रित किया जाता है।
गैर-कॉलेज क्रेडिट पाठ्यक्रम
सीटीवाई और ड्यूक टीआईपी जैसे कुछ कैम्पों में शिक्षा या वाद-विवाद, इतिहास, या पत्रकारिता जैसे शिक्षा संबंधित क्रियाकलापों पर ध्यान केंद्रित किया जाता है। इन कैम्पों का संचालन अक्सर कॉलेजों या विश्वविद्यालयों द्वारा आम तौर पर जूनियर या सीनियर हाई स्कूल के बच्चों के लिए किया जाता है। शैक्षिक समर कैम्प समर स्कूलों से अलग होते हैं क्योंकि समर कैम्पों का आयोजन अक्सर स्कूल क्रेडिट के लिए नहीं किया जाता है और इनमें अक्सर गैर-शैक्षणिक क्रियाकलापों पर काफी ध्यान दिया जाता है। इन कार्यक्रमों के लिए छात्रों को अक्सर आमंत्रित या नियुक्त किया जाता है। इनमें से कई कैम्प जैसे कनाडा/यूएसए मैथकैम्प और एसएसपी एक विशेष विषय जैसे गणित या खगोल विज्ञान पर ध्यान केंद्रित करते हैं। इन कैम्पों में भाग लेने के लिए चयनात्मक आवेदन प्रक्रियाओं से गुजरना पड़ता है जिसमें आवेदक को इस विषय से संबंधित समस्या का हल निकालना या इस विषय में अपनी रुचि के बारे में एक निबंध लिखना पड़ता है।
शैक्षणिक साहसिक कैम्प
इस तरह के कैम्पों में छात्रों को आम तौर पर जंगल या विदेश में किसी ग्रीष्मकालीन साहसिक यात्रा कार्यक्रम पर आधारित किसी शैक्षणिक विषय का अध्ययन करने का मौका मिलता है। कई कैम्पों में पाठ्यक्रम के एक घटक के रूप में सामुदायिक सेवा शामिल होती है। अन्य कैम्प कार्यक्रम के सफल समापन पर कॉलेज क्रेडिट भी प्रदान करते हैं।
सैट या एसएटी तैयारी पाठ्यक्रम
विभिन्न कैम्प कार्यक्रमों के तहत ग्रीष्मकालीन मौज-मस्ती के साथ शैक्षणिक शिक्षण के एक मिश्रण के भाग के रूप में सैट रीजनिंग टेस्ट की तैयारी भी कराई जाती है। सैट की तैयारी अक्सर सुबह के दौरान कराई जाती है जबकि दोपहर और शाम को होमवर्क और मनोरंजनात्मक क्रियाकलापों की तरफ ध्यान दिया जाता है। इन कैम्प कार्यक्रमों के तहत कराई जाने वाली सैट की तैयारी कराने का काम अक्सर टेस्ट की तैयारी कराने वाली कंपनियों जैसे द प्रिंसटन रिव्यू या कापलान को सौंप दिया जाता है जो शिक्षक और संसाधन प्रदान करते हैं।
संवर्धन पाठ्यक्रम
इन कार्यक्रमों के तहत कक्षाओं की एक विस्तृत श्रृंखला प्रदान की जाती है जिसमें बहुत कम या न के बराबर स्कूली ओवरलैप होता है लेकिन उनका अध्यापन अध्ययन के कई अन्यथा अज्ञात क्षेत्रों में छात्र की अवधारणा और रुचि को व्यापक बनाने के उद्देश्य से कराया जाता है। छात्र आम तौर पर फोटोग्राफी, सामुदायिक सेवा, नाटक, जादू, स्कूबा डाइविंग, वीडियो निर्माण, कॉमिक बुक डिजाइन, क्राइम सीन फोरेंसिक, खाना पकाना, योग और इसी तरह के अन्य क्षेत्रों जैसे विषयों की छानबीन करते हैं।
विज्ञान और प्रकृति
इस तरह के व्यावहारिक शिक्षण कार्यक्रम विज्ञान और प्रकृति संबंधी विषयों के इर्दगिर्द घूमते हैं। ये कार्यक्रम किसी समर कैम्प के कार्यक्रम में शिक्षण का एक अनोखा दृष्टिकोण अपनाते हैं।